הגיס הצפוני

גיס 479 (הגיס הצפוני) הוא יחידה בדרג המבצעי של צה"ל. בראש הגיס עומד קצין בדרגת אלוף.

 היסטוריה 
לאחר מלחמת יום הכיפורים, בה הופעלו במבצעים גדולים דוגמת קרבות הבלימה, מתקפת הנגד של 8 באוקטובר ומבצע אבירי לב כוחות בהיקף על־אוגדתי, עלה הצורך ליצור מפקדת שדה למבצעים מעין אלו. בנובמבר 1974 הוקמו שתי גייסות, גיס 441 וגיס 446, ומעט לאחר מכן הוחלט על הקמת גיס 479 על בסיס המפקדה הסדירה של מפקדת גייסות השריון, שב־1983 הפכה למפקדת חילות השדה. במרץ 1975 נערך תרגיל ההקמה הגיסי, בליווי גיס 441.

במלחמת לבנון הראשונה פיקד על הגיס משה בר כוכבא. במהלך המלחמה הופקד הגיס על הגנת רמת הגולן והוכפפו לו אוגדה 49 ואוגדה 131.

במרץ 1991 התמנה למפקד מפח"ש עמנואל סקל, ששימש כבר כמפקד גיס 441. בעקבות כך מונה עוזר ראש אג"ם אלוף נחמיה תמרי למפקד גיס 479.

בשנת 2006 פורק הגיס לאחר שהרמטכ"ל דני חלוץ לא ראה בו צורך. בעקבות מלחמת לבנון השנייה הוקם הגיס מחדש בפיקוד ישי בר. במהלך פעילותו הפך הגיס מגיס מטכ"לי לגיס המיועד לפעול בפיקוד הצפון.

בספטמבר 2017 ערך צה"ל תרגיל כללי של הגיס הצפוני במטרה להתכונן למלחמה רב-זירתית שתכלול את חזבאללה, לבנון וסוריה. התרגיל נקרא "אור הדגן" על שם האלוף מאיר דגן. תרגיל זה הוא הגדול ביותר שערך צה"ל מאז 1998.

 מפקדים 
שםתקופת כהונההערותמשה (מוסה) פלד1974–1979הקמת הגיס על בסיס מפקדת גייסות השריון, לימים מנכ"ל רפאל אמנון רשף  1979–1982  מתוקף היותו מפקד גייסות השריון משה בר כוכבא  1982–1983  מתוקף היותו מפקד גייסות השריון; פיקד על הגיס במלחמת לבנון הראשונה דן שומרון  1983–1985 מתוקף היותו מפקד מפקדת חילות השדה שהחליפה את גייסות השריון; לימים ראש המטה הכללי ה-13 אמיר דרורי  1985–1986  מפקד מפח"ש, לימים סגן הרמטכ"ל אורי שגיא אוגוסט 1986 – נובמבר 1991  מפקד מפח"ש, לימים ראש אמ"ן נחמיה תמרי 1991–1993  עוזר ראש אג"ם מאיר דגן  1993–1998  עוזר ראש אג"ם; לימים ראש המוסד דורון אלמוג  1998–2001 ראש חטיבת התורה וההדרכה; לימים מפקד פיקוד הדרום אייל בן ראובן  2001–2006  מפקד המכללות הצבאיות; סגירת הגיס; לימים חבר הכנסת ישי בר 2007–2012 הקמת הגיס מחדש; במקביל פיקד על ההכשרות והקורסים הבכירים. השתחרר משירות קבע ב־2009 והמשיך לכהן בתפקיד במילואים נעם תיבון 2012–2015  ללא תפקידים נוספים תמיר הימן פברואר 2015 – דצמבר 2017  שימש במקביל כמפקד המכללות הצבאיות, לימים ראש אמ"ן אמיר ברעם דצמבר 2017 – ספטמבר 2019  שימש במקביל כמפקד המכללות הצבאיות, לימים סגן הרמטכ"ל ומנכ"ל משרד הביטחון יעקב בנג'ו ספטמבר 2019 – נובמבר 2021 שימש במקביל כראש חטיבת התורה וההדרכה ומפקד מערך התמרון, לימים ראש אג"תסער צור נובמבר 2021 – אוקטובר 2024 שימש במקביל כמפקד מערך התמרון; מפקד הגיס במלחמת חרבות ברזלדן גולדפוס אוקטובר 2024 – אוקטובר 2025 שימש במקביל כמפקד מערך התמרון; מפקד הגיס במלחמת חרבות ברזליקי דולףאוקטובר 2025 –מתאם מול מרכז התיאום האזרחי-צבאי

 לקריאה נוספת 
 תא"ל (מיל') ד"ר דני אשר, גייס מרכז 479, פרקים במורשת הגיס עם פירוקו, 1974 - 2006

 קישורים חיצוניים 

 הערות שוליים 

קטגוריה:גייסות
קטגוריה:יחידות צה"ל
קטגוריה:פיקוד הצפון